MS «Ro Chief»

MS «Ro Chief» er en norsk brønnbåt bygget i 2002 ved Aas Mekaniske Verksted som byggenummer 166. Skipet ble levert den 2. november 2002 til Rostein. Ved levering var skipet verdens største brønnbåt. MS «Ro Chief» var den ellevte brønnbåten Aas leverte til rederiet. Skipet har en lengde på 53 meter og en bredde på 12 meter. MS «Ro Chief» er utstyrt med en Deutz SBV6M628 som yter 1235 kW ved 1000 omdreininger i minuttet. Dette gir skipet en servicefart på 8,5 knop. Skipet har også montert elektrisk sidepropell forut og akter med ytelse på 420 kW. 

MS «Ro Chief» utfører transport av laks, ørret, og smolt (unglaks). Fisken blir lastet levende om bord, i to brønn. Disse rommer totalt 1230 m³. Dette tilsvarer 180 tonn levende laks / ørret, eller 600 000 smolt. MS «Ro Chief» utfører også sortering av fisk, og kan sortere 80 tonn i timen. Skipet har lugarkapasitet til 8 personer, fordelt på fire enkeltlugarer, og to tomannslugarer.

Referanser

Eksterne lenker 
 
 

Chief
Norske brønnbåter
Skip bygget ved Aas Mekaniske Verksted
Skip fra 2002
Artikler i sjøfart-prosjektet